CELEX: C2007/095/106
Language: fi
Date: 2007-04-28 00:00:00
Title: Asia T-70/07: Kanne 26.2.2007 — Cantieri Navali Termoli v. komissio

28.4.2007   
            
            
               FI
            
            
               Euroopan unionin virallinen lehti
            
            
               C 95/52
            
         Kanne 26.2.2007 — Cantieri Navali Termoli v. komissio
   (Asia T-70/07)
   (2007/C 95/106)
   Oikeudenkäyntikieli: italia
   Asianosaiset
   
      Kantaja: Cantieri Navali Termoli SpA (Termoli, Italia) (edustaja: avvocato B. Daniela Mammarella)
   
      Vastaaja: Euroopan yhteisöjen komissio
   Vaatimukset
   
               —
            
            
               Päätös on kumottava
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Tällä kanteella riitautetaan 4.7.2006 tehty komission päätös, joka liittyy valtiontukeen, jonka Italia aikoo myöntää Cantieri Navali Termoli SpA:lle (nro K 48/2004 (ex N 595/2003) (1), jossa on pidetty yhteismarkkinoille soveltumattomana valtiontukena laivanrakennusteollisuutta koskevan asetuksen 3 artiklassa tarkoitettua toimintatukea (2), jonka Italia aikoi myöntää kantajalle laivan C.180 (ex 173) osalta, siltä osin kuin sillä on kieltäydytty jatkamasta kymmenellä kuukaudella tuon laivan luovuttamista koskevaa määräaikaa sillä perusteella, että kantajan esittämät viivästyksen syyt (11.9.2001 New Yorkissa sattuneiden tapahtumien vaikutus, teknisten muutosten tarpeellisuus, luonnonkatastrofien seuraukset) eivät täytä edellä mainitun asetuksen 3 artiklan toisen kohdan toisessa alakohdassa asetettuja edellytyksiä.
   Kantaja vetoaa väitteidensä tueksi seuraaviin seikkoihin:
   
               a)
            
            
               Muotovirhe, koska päätöksessä ei ole perusteltu, miksi
               
                           —
                        
                        
                           syyskuun yhdennentoista päivän tapahtumien ei ole katsottu olevan syy-yhteydessä nyt esillä olevaan asiaan. Päätöksessä on tältä osin katsottu, että, toisin kuin risteilyalusten laivanrakennusteollisuusalalla, nämä tapahtumat eivät häirinneet petrokemian alusten laivanrakennusteollisuusalaa, jolla kantaja toimii
                        
                     
                           —
                        
                        
                           syy-yhteyden kantajan toiminta-alueella tapahtuneisiin luonnonkatastrofehin on katsottu jääneen toteennäyttämättä
                        
                     
                           —
                        
                        
                           laivanrakennusteollisuudessa on tarpeen tehdä teknisiä muutoksia.
                        
                     
         
               b)
            
            
               Tosiseikkoja koskeva ilmeinen arviointivirhe, koska Chemical Markets on aiheettomasti erotettu laivanrakennusteollisuuden muista aloista kyseistä yhteisön lainsäädäntöä sovellettaessa, ja koska Clarkson Research-instituutin marraskuussa 2003 antamaa kertomusta, jossa konkreettisia, asiakirjoin todistettavissa olevia vertailuja tekemättä on annettu ratkaiseva merkitys niille perusteluille ja todisteille, jotka Italian valtio on esittänyt työaikataulujen äkillisestä häiriintymisestä.
            
         
               c)
            
            
               Harkintavallan väärinkäyttö, koska komissio on jättänyt konkreettisesti arvioimatta, ovatko tämän yksittäistapauksen erityispiirteet ja olosuhteet sellaisia, että tuskin kymmenen kuukauden pituinen jatkoaika voisi vaikuttaa jäsenvaltioiden väliseen kauppaan, ja soveltuuko kyseinen toimintatuki yhteen yhteisön kilpailusääntöjen kanssa.
            
         
      (1)  EUVL L 283, 28.12.2006, s. 53.
   
      (2)  Laivanrakennusteollisuudelle myönnettävän tuen uusien sääntöjen vahvistamisesta annettu neuvoston asetus (EY) N:o 1540/98 (EYVL L 202, 18.7.1998, s. 1).